Komission asetus (EY) N:o 316/2003, annettu 19 päivänä helmikuuta 2003, rehujen lisäaineen pysyvästä hyväksymisestä ja jo hyväksytyn rehujen lisäaineen uuden käyttötavan väliaikaisesta hyväksymisestä (ETA:n kannalta merkityksellinen teksti)



Virallinen lehti nro L 046 , 20/02/2003 s. 0015 - 0018



Komission asetus (EY) N:o 316/2003, annettu 19 päivänä helmikuuta 2003, rehujen lisäaineen pysyvästä hyväksymisestä ja jo hyväksytyn rehujen lisäaineen uuden käyttötavan väliaikaisesta hyväksymisestä (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna komission direktiivillä 2003/7/EY(2), ja erityisesti sen 3, 9 d ja 9 e artiklan, sekä katsoo seuraavaa: (1) Direktiivin 70/524/ETY 9 d artiklan 1 kohdassa säädetään, että kyseisen direktiivin liitteessä C olevassa II osassa tarkoitetut lisäaineet voidaan hyväksyä rajoittamattomaksi ajaksi, jos 3 a artiklassa asetetut edellytykset täyttyvät. (2) Valmistajalta on saatu uusia tietoja, jotka tukevat hakemusta tässä asetuksessa mainitun mikro-organismivalmisteen hyväksymisestä rajoittamattomaksi ajaksi. (3) Kyseisen mikro-organismivalmisteen hyväksymistä koskevan hakemuksen arviointi osoittaa, että kaikki direktiivissä 70/524/ETY säädetyt, hyväksymiseen vaadittavat edellytykset täyttyvät. (4) Kyseinen mikro-organismivalmiste voidaan näin ollen hyväksyä rajoittamattomaksi ajaksi. (5) Direktiivissä 70/524/ETY säädetään, että jo hyväksytyn lisäaineen uusille käyttötavoille on hankittava yhteisön hyväksyminen. (6) Direktiivissä 70/524/ETY säädetään, että rehuissa käytettävät uudet lisäaineet tai jo hyväksyttyjen lisäaineiden uudet käyttötavat voidaan hyväksyä väliaikaisesti, jos kyseisessä direktiivissä säädettyjä edellytyksiä noudatetaan ja jos käytössä olevien tutkimustulosten perusteella on kohtuullista olettaa, että lisäaineella rehussa käytettynä on jokin kyseisen direktiivin 2 artiklan a alakohdassa tarkoitetuista vaikutuksista. Väliaikainen hyväksyntä voidaan antaa enintään neljäksi vuodeksi kyseisen direktiivin liitteessä C olevassa II osassa tarkoitettujen lisäaineiden osalta. (7) Valmistajalta on saatu uusia tietoja, jotka tukevat hakemusta tässä asetuksessa mainitun entsyymivalmisteen hyväksynnän laajentamiseksi. (8) Kyseisen entsyymivalmisteen uuden käyttötavan hyväksymisestä esitetyn hakemuksen arviointi osoittaa, että direktiivissä 70/524/ETY väliaikaista hyväksymistä varten asetetut edellytykset täyttyvät. (9) Entsyymivalmiste pitäisi näin ollen hyväksyä väliaikaisesti neljäksi vuodeksi. (10) Hakemusten arvioinnin perusteella voidaan lisäksi todeta, että joitakin menettelyitä tarvitaan työntekijöiden suojelemiseksi altistumiselta liitteissä mainituille lisäaineille. Tällaisen suojan pitäisi olla taattu sovellettaessa toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annettua neuvoston direktiiviä 89/391/ETY(3). (11) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Hyväksytään liitteessä I mainittu mikro-organismien ryhmään kuuluva valmiste rehun lisäaineeksi kyseisessä liitteessä säädetyin edellytyksin. 2 artikla Hyväksytään liitteessä II mainittu entsyymien ryhmään kuuluva valmiste väliaikaisesti rehun lisäaineeksi kyseisessä liitteessä säädetyin edellytyksin. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä maaliskuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä helmikuuta 2003. Komission puolesta David Byrne Komission jäsen (1) EYVL L 270, 14.12.1970, s. 1. (2) EYVL L 22, 25.1.2003, s. 28. (3) EYVL L 183, 29.6.1989, s. 1. LIITE I ">TAULUKON PAIKKA>" LIITE II ">TAULUKON PAIKKA>"